《戏赠山人李老》
清代·倪瑞璿

李山人，年已翁，可怜白发颜犹红。矮茅屋是尔宫，青藜杖是尔童。

烟霞满怀丘壑卧，夜呼骨痛朝呼饿。戚施举步行逡巡，天意厚汝汝真嗔。

汝不见孙膑成名无一足，苻坚快意得半人。

作者简介：江南宿迁人，徐起泰继室。○柔顺供职，妇德也，独能发潜阐幽，诛奸斥佞，巾帼中易有其人耶？每一披读，悚然起敬。